চোট সারিয়ে দলে ফিরছেন গিল! খেলবেন টি২০ সিরিজ?

ওয়েব ডেস্ক : দক্ষিণ আফ্রিকার (South Africa) বিরুদ্ধে প্রথম একদিনের ম্যাচে দারুণ জয় পেয়েছে ভারত (India)। এই ম্যাচে ১২০ বলে ১৩৫ রানের অসাধারণ ইনিংস খেলেছেন বিরাট কোহলি (Virat Kohli)। অন্যদিকে রোহিত শর্মাও (Rohit Sharma) করেছেন ৫৭ রান। তাঁদের দুর্দান্ত পারফরম্যান্সে খুশি ভক্তরাও। এদিকে শোনা যাচ্ছে, চোট সারিয়ে দক্ষিণ আফ্রিকার বিরুদ্ধে টি২০ সিরিজে ফিরতে পারেন শুভমন গিল (Shubman Gill)।

প্রোটিয়াদের বিরুদ্ধে প্রথম টেস্টে তিন বল খেলে মাঠ ছেড়েছিলেন অধিনায়ক গিল। তার পর আর মাঠে নামেননি। ঘারের ব্যাথার কারণে তাঁকে ভর্তি থাকতে হয়েছিল কলকাতার হাসপাতালে। সেই কারণে একদিনের সিরিজেও তাঁকে বিশ্রাম দেওয়া হয়েছে। জানা যাচ্ছে, সোমবার থেকে বেঙ্গালুরুর সেন্টার অব এক্সেলেন্সে রিহ্যাব শুরু করবেন গিল।

আরও খবর : টেস্টে ফিরছেন বিরাট কোহলি? কী বললেন তিনি

তবে সম্প্রতি ঘাড়ের সমস্যায় নতুন করে ভুগতে হয়নি শুভমনকে (Shubman Gill)। ফলে রিহ্যাব শুরুর পাশাপাশি দ্রুত তিনি অনুশীলনেও ফিরবেন বলেই জানা যাচ্ছে। বোর্ড সূত্রে খবর এখনও পর্যন্ত একাধিকবার বিমান বদল করতে হয়েছে গিলকে। কলকাতা থেকে গুয়াহাটি, গুয়াহাটি থেকে মুম্বই, মুম্বই থেকে চণ্ডীগড় এবং শেষে সেখান থেকে বেঙ্গালুরু পর্যন্ত বিমান বদল করেছেন তিনি। তাতে তাঁর কোনও সমস্যা হয়নি। তাই তাঁকে দ্রুত ক্রিকেটে ফেরানোর চেষ্টা চালানো হচ্ছে বলে খবর।

প্রসঙ্গত, গিল টেস্ট, ওডিআই ও টি২০ ফরম্যাটের গুরুত্বপূর্ণ ব্যাটার। তাই তিনি যখন ১০০ শতাংশ ফিট হবেন। তখই তাঁকে দলে ফেরানো হতে পারে বলেই সূত্রের খবর। অন্যদিকে, ৯ নভেম্বর থেকে দক্ষিণ আফ্রিকার বিরুদ্ধে টি২০ সিরিজ খেলবে ভারত। তার আগে গিলের ফিটনেস চেক করা হবে। আর তার উপরেই নির্ভর করবে তিনি দলে ফিরবেন কি না।